
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2551 

10 Οκτωβρίου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός του τρόπου της διαδικασίας και των ορ¬ 
γάνων ελέγχου της επίτευξης των στόχων του 
Σ.Δ.Ο.Ε. και κάθε αναγκαία λεπτομέρεια για τη 

ρύθμιση των θεμάτων αυτών». 1 

Σύσταση - Συγκρότηση Ελεγκτικών Κλιμακίων για 
τον έλεγχο τήρησης του Μητρώου Δεσμεύσεων 

σε Φορείς Γενικής Κυβέρνησης. 2 

Καθιέρωση με αμοιβή υπερωριακής, νυκτερινής και 
εξαιρέσιμων ημερών εργασίας του προσωπικού 
ιδιωτικού δικαίου του Αιγινητείου Νοσοκομείου, 
για το Α' εξάμηνο του έτους 2014. 3 


Αυτοδίκαιη κατάργηση μίας προσωποπαγούς θέσης 
προσωπικού με σχέση εργασίας Ιδιωτικού δικαίου 
αορίστου χρόνου της Ανεξάρτητης Αρχής «Συνή¬ 
γορος του Πολίτη», λόγω λύσης της σχέσης ερ¬ 


γασίας του. 4 

Τροποποίηση συστατικής πράξης της Επιχείρησης 
Δήμου Κατερίνης με την επωνυμία «Δημοτική Κοι¬ 
νωφελής Επιχείρηση Δήμου Κατερίνης» (ΦΕΚ 816/Β/ 
10-05-2011). 5 


ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην υπ’ αριθμ. Κ20864/13256/ 
20.7.2012 απόφαση του Γ ενικού Γ ραμματέα Απο¬ 
κεντρωμένης Διοίκησης Πελοποννήσου, Δυτικής 


Ελλάδας και Ιονίου. 6 

Διόρθωση σφάλματος στην υπ’ αριθμ. Φ.2073/2013/ 
0002713/13.6.2013 απόφαση του Γενικού Γραμμα¬ 
τέα Αποκεντρωμένης Διοίκησης Ηπείρου - Δυτι¬ 
κής Μακεδονίας. 7 

Διόρθωση σφάλματος στην υπ’ αριθμ. Φ.5033/2013/ 
0002254/22.7.2013 απόφαση του Γενικού Γραμμα¬ 
τέα Αποκεντρωμένης Διοίκησης Ηπείρου - Δυτι¬ 
κής Μακεδονίας. 8 

Διόρθωση σφάλματος στην υπ’ αριθμ. Κ32161/19163/ 
11.10.2012 απόφαση του Γενικού Γραμματέα Απο¬ 
κεντρωμένης Διοίκησης Πελοποννήσου, Δυτικής 

Ελλάδας και Ιονίου. 9 

Διόρθωση σφάλματος στην υπ’ αριθμ. Φ.12097/2013/ 
0002483/20.5.2013 απόφαση του Γ ενικού Γ ραμμα¬ 
τέα Αποκεντρωμένης Διοίκησης Αττικής. 10 


ΑΠΟΦΑΣΕΙ Σ 

Αριθμ. 13685 (1) 

Καθορισμός του τρόπου της διαδικασίας και των οργά¬ 
νων ελέγχου της επίτευξης των στόχων του Σ.Δ.Ο.Ε. 
και κάθε αναγκαία λεπτομέρεια για τη ρύθμιση των 
θεμάτων αυτών». 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παρ. 21 του άρθρου 55 του ν. 4002/ 

2011 «Τροποποίηση της συνταξιοδοτικής νομοθεσίας 
του Δημοσίου - Ρυθμίσεις για την ανάπτυξη και τη 
δημοσιονομική εξυγίανση - θέματα αρμοδιότητας 
Υπουργείου Οικονομικών, Πολιτισμού και Τουρισμού 
και Εργασίας και Κοινωνικής Ασφάλισης» (ΦΕΚ 180 Α7 
22 . 8 . 2011 ). 

2. Τις διατάξεις της υποπαραγράφου Ε.2 της παραγρά¬ 
φου Ε, του άρθρου πρώτου του ν. 4093/2012 «Εγκριση 
Μεσοπρόθεσμου Πλαισίου Δημοσιονομικής Στρατηγικής 
2013-2016 - Επείγοντα Μέτρα Εφαρμογής του ν. 4046/ 

2012 και του Μεσοπρόθεσμου Πλαισίου Δημοσιονομικής 
Στρατηγικής 2013-2016» (ΦΕΚ 222 Α'/12.11.2012). 

3. Τις διατάξεις των Π.Δ. 284/1988 «Οργανισμός Υπουρ¬ 
γείου Οικονομικών» (ΦΕΚ 128 Α' 88) και 551/1988 «Οργα¬ 
νισμός Νομαρχιών, Οργάνωση Οικονομικών Υπηρεσιών» 
(ΦΕΚ 259 Α' 88), όπως αυτές ισχύουν. 

4. Τις διατάξεις του Π.Δ. 185/2009 (ΦΕΚ 213 Α'/2009) 
και του Π.Δ. 189/2009 (ΦΕΚ 221 Α'/2009). 

5. Τ ις διατάξεις του άρθρου 30 του ν. 3296/2004 «Σύ¬ 
σταση της Υπηρεσίας Ειδικών Ελέγχων (Υπ.Ε.Ε.) και κα¬ 
τάργηση του Σώματος Δίωξης Οικονομικού Εγκλήματος 
(Σ.Δ.Ο.Ε.)» (ΦΕΚ 253 Α'/2004), όπως αυτές ισχύουν. 

6. Τις διατάξεις του Π.Δ.85/2005 «Οργάνωση της Υπη¬ 
ρεσίας Ειδικών Ελέγχων (Υπ.Ε.Ε.) του Υπουργείου Οικο¬ 
νομίας και Οικονομικών» (ΦΕΚ 122 Α'/2005), όπως τρο¬ 
ποποιήθηκαν και ισχύουν με τις διατάξεις του άρθρου 
88 του ν. 3842/2010 «Αποκατάσταση της φορολογικής 
δικαιοσύνης, αντιμετώπιση της φοροδιαφυγής και άλλες 
διατάξεις» (ΦΕΚ 58 Α'/2010) και τις διατάξεις του άρθρου 
6 του ν. 3943/2011 (ΦΕΚ 66 Α'/2011). 

7. Τις διατάξεις του άρθρου 90 του Κώδικα που κυ¬ 
ρώθηκε με το «άρθρο πρώτο» του Π.Δ. 63/2005 «Κωδι- 

κοποίηση της Νομοθεσίας για την Κυβέρνηση και τα 
Κυβερνητικά Όργανα» (ΦΕΚ 98 Α'/1998). 

8. Την υπ 1 αριθμ. ΥΠΟΙΚ 07927 ΕΞ/19.12.2012 (ΦΕΚ 2574 Β'/ 
24.9.2012) Απόφαση του Πρωθυπουργού και του Υπουρ¬ 
γού Οικονομικών «Ανάθεση αρμοδιοτήτων στον Υφυ¬ 
πουργό Οικονομικών Γεώργιο Μαυραγάνη». 

9. Το γεγονός ότι από τις διατάξεις της παρούσας 
απόφασης, δεν προκαλείται δαπάνη σε βάρος του κρα¬ 
τικού προϋπολογισμού, αποφασίζουμε: 

I. Διαδικασία καθορισμού στόχων 

1. Η διαδικασία καθορισμού στόχων αφορά τους προϊ¬ 
σταμένους των οργανικών μονάδων κάθε επιπέδου της 
Ειδικής Γραμματείας του Σώματος Δίωξης Οικονομικού 
Εγκλήματος (ΣΔΟΕ), οι ποιοτικοί και ποσοτικοί στόχοι 
των οποίων κατά τη διάρκεια της θητείας τους καθορί¬ 
ζονται με απόφαση του Υπουργού Οικονομικών. 

2. Οι στόχοι δύνανται να τροποποιούνται ή να ανα¬ 
προσαρμόζονται κατά τη διάρκεια της θητείας του κάθε 
προϊσταμένου, κατ’ ανάλογο τρόπο της αυξομείωσης 
παραμέτρων όπως οι διαθέσιμοι πόροι και η επάρκεια 
του ανθρώπινου δυναμικού. 

3. Οι προϊστάμενοι των οργανικών μονάδων επιπέ¬ 
δου Διεύθυνσης, υποχρεούνται να αποστέλλουν στις 
αρμόδιες Διευθύνσεις της Κεντρικής Υπηρεσίας του 
Σ.Δ.Ο.Ε., σε ηλεκτρονική μορφή, κατάσταση σχετικά με 
την πορεία υλοποίησης των στόχων που τους έχουν 
τεθεί, μέσα στο πρώτο πενθήμερο του επόμενου μήνα 
από τη λήξη του τριμήνου, αναλυτικά, ανά τμήμα, Υπο¬ 
διεύθυνση και συνολικά. 

4. Η θητεία κάθε προϊσταμένου λύεται αυτοδίκαια με 
την πάροδο ενός έτους. Σε περίπτωση επίτευξης των 
στόχων, μπορεί, όπως ορίζει ο νόμος, να ανανεώνεται, 
έως δύο φορές. 

5. Αν κατά τη διάρκεια της θητείας τους ασκηθεί 
ποινική ή πειθαρχική δίωξη ή επιβληθεί οποιαδήποτε 
ποινή σε βάρος προϊσταμένου οποιουδήποτε επιπέδου, 
απαλλάσσεται από τα καθήκοντα του με την έκδοση 
σχετικής Απόφασης του Υπουργού Οικονομικών. 

II. Κριτήρια και διαδικασία αξιολόγησης 

Τα κριτήρια αξιολόγησης της επίτευξης των ποιοτικών 
και ποσοτικών στόχων των Προϊσταμένων της παρ. 21 
του άρθρου 55 του ν. 4002/2011, όπως ισχύει, καθορίζο¬ 
νται ως ακολούθως: 

Α. Ποσοτικά κριτήρια αξιολόγησης με βάση τους τε- 
θέντες στόχους: 

α. Το πλήθος των διενεργηθέντων ελέγχων, σε σχέση 
με τους προγραμματισθέντες. 

β. Βαρύτητα παραβάσεων βάσει της μοριοδότησης. 

γ. Χρόνος ολοκλήρωσης των ελέγχων σε σχέση με 
την πολυπλοκότητα το πλήθος των στοιχείων και των 
εμπλεκομένων επιχειρήσεων. 

δ. Πλήθος εισαγγελικών παραγγελιών και ολοκλήρωση 
διερεύνησης τους. 

Β. Ποιοτικά κριτήρια αξιολόγησης 

1. Συνεισφορά στο περιβάλλον εργασίας: 

α. Ενεργή συμμετοχή σε ομαδική εργασία. 

- Ενεργή συμμετοχή στον προσδιορισμό και στην επί¬ 
λυση θεμάτων της ομάδας εργασίας. 

- Ενεργή συμμετοχή σε δραστηριότητες που διατη¬ 
ρούν ή βελτιώνουν την αποτελεσματικότητα της ομά¬ 
δας. 


- Προληπτική συνεισφορά με κάθε τρόπο στη συνολική 
αποτελεσματικότητα της ομάδας. 

β. Τήρηση εργασιακής δεοντολογίας. 

Προσαρμογή και λειτουργία στο περιβάλλον εργασίας 
εφαρμόζοντας τους κανόνες εργασιακής δεοντολογίας 
και το δημοσιοϋπαλληλικό κώδικα (αντικειμενικότητα, 
αμεροληψία, εχεμύθεια, τήρηση απορρήτου, εντιμότητα 
και ακεραιότητα). 

2. Γνώσεις: 

- Της σχετικής με τα καθήκοντα τους. 

- Οικονομικών, λογιστικής και νομικής. 

- Πληροφοριακών συστημάτων και δυνατότητας αξι¬ 
οποίησης των δεδομένων που διαμέσου αυτών παρέ¬ 
χονται για ελέγχους. 

3. Διαρκής ενημέρωση και/ή περαιτέρω εκπαίδευση 
επί φορολογικών, τελωνειακών, διοικητικών, νομικών 
κλπ. θεμάτων. 

4. Εφαρμογή της γνώσης: 

- Εφαρμογή της σχετικής με τα καθήκοντα τους Νο¬ 
μοθεσίας. 

- Αποτελεσματική και αποδοτική επικοινωνία με τους 
συναλλασσόμενους. 

- Εφαρμογή των πληροφοριακών συστημάτων. 

5. Διοικητική και διαχειριστική ικανότητα. 

- Ικανότητα προγραμματισμού και οργάνωσης. 

- Ικανότητα ανάπτυξης ηγετικών δεξιοτήτων και δε¬ 
ξιοτήτων διαχείρισης ομάδας. 

- Ικανότητα επικοινωνίας, καθοδήγησης και λήψης 
αποφάσεων. 

- Ιεράρχηση προτεραιοτήτων. 

- Ικανότητα διαχείρισης χρόνου. 

6. Αποτελέσματα - Απόδοση. 

- Βέλτιστη χρήση των διαθέσιμων ανθρώπινων και 
φυσικών πόρων. 

-Έγκαιρη, αποτελεσματική και αποδοτική ολοκλήρω¬ 
ση του έργου του. 

7. Αξιοπιστία - Επίβλεψη. 

- Δυνατότητα αξιόπιστης ολοκλήρωσης εργασιών ή 
έργων δίχως ανάγκη διαρκούς επίβλεψης ανωτέρου. 

Γ. Κριτήρια εξαιρετικών επιδόσεων 

Για την αξιολόγηση που προβλέπεται στην παρούσα 
απόφαση, εκτός των ποσοτικών και ποιοτικών κριτη¬ 
ρίων, τα οποία συντρέχουν σωρευτικά, προστίθενται 
και κριτήρια εξαιρετικών επιδόσεων που αφορούν επι¬ 
δόσεις που επιτυγχάνονται κατά την ανάληψη δράσης 
πέραν των στόχων που έχουν τεθεί, τα οποία είναι τα 
ακόλουθα: 

α. Αποκάλυψη περιπτώσεων διαφθοράς στις οποίες 
εμπλέκονται υπάλληλοι. 

β. Συμμετοχή σε αποκάλυψη υποθέσεων μεγάλης 
φοροδιαφυγής, λαθρεμπορίας, παράνομης διακίνησης 
όπλων, ναρκωτικών και πολιτιστικών αγαθών. 

γ. Σύνταξη και υποβολή καινοτόμων μελετών και προ¬ 
τάσεων για την αντιμετώπιση της γραφειοκρατίας, την 
απλοποίηση των διαδικασιών και την καταπολέμηση 
της, διαφθοράς, 

δ. Υπέρβαση των ετήσιων συνολικών στόχων που 
έχουν τεθεί. 

Δ. Αξιολόγηση των Προϊστάμενων και Αναπληρωτών 
Προϊσταμένων επιπέδου Διεύθυνσης, Υποδιεύθυνσης 
και Τμήματος 

Αξιολογητές ορίζονται, ανάλογα με τον αξιολογού¬ 
μενο οι ακόλουθοι: 

1. Για τον Προϊστάμενο και τον Αναπληρωτή Προϊστά¬ 
μενο Οργανικής Μονάδας επιπέδου Διεύθυνσης της Κε¬ 
ντρικής Υπηρεσίας του Σ.Δ.Ο.Ε. μοναδικός αξιολογητής, 
ο Ειδικός Γραμματέας του Σ.Δ.Ο.Ε. 

2. Για τον Προϊστάμενο και τον Αναπληρωτή Προϊστά¬ 
μενο των Περιφερειακών και Επιχειρησιακών Διευθύν¬ 
σεων του Σ.Δ.Ο.Ε. πρώτος αξιολογητής, οι Προϊστάμενοι 
των Διευθύνσεων της Κεντρικής Υπηρεσίας του Σ.Δ.Ο.Ε 
κατά λόγο αρμοδιότητας και δεύτερος αξιολογητής ο 
Ειδικός Γ ραμματέας του Σ.Δ.Ο.Ε. 

3. Γ ια τον Προϊστάμενο επιπέδου Υποδιεύθυνσης των 
Περιφερειακών και Επιχειρησιακών Διευθύνσεων του 
Σ.Δ.Ο.Ε. πρώτος αξιολογητής, ο Προϊστάμενος της αντί¬ 
στοιχης Διεύθυνσης και δεύτερος αξιολογητής οι Προ¬ 
ϊστάμενοι των Διευθύνσεων της Κεντρικής Υπηρεσίας 
του Σ.Δ.Ο.Ε κατά λόγο αρμοδιότητας. 

4. Για τον Προϊστάμενο Οργανικής Μονάδας επιπέδου 
Τμήματος των Διευθύνσεων της Κεντρικής Υπηρεσίας 
του Σ.Δ.Ο.Ε. πρώτος αξιολογητής, ο Αναπληρωτής Προϊ¬ 
στάμενος της αντίστοιχης Διεύθυνσης και δεύτερος αξι- 
ολογητής ο Προϊστάμενος της αντίστοιχης Διεύθυνσης. 

5. Γ ια τον Προϊστάμενο επιπέδου Τ μήματος των Περι¬ 
φερειακών και Επιχειρησιακών Διευθύνσεων του Σ.Δ.Ο.Ε. 
πρώτος αξιολογητής, ο Αναπληρωτής Προϊστάμενος της 
αντίστοιχης Διεύθυνσης ή ο Προϊστάμενος της αντί¬ 
στοιχης Υποδιεύθυνσης και δεύτερος αξιολογητής ο 
Προϊστάμενος της αντίστοιχης Διεύθυνσης. 

Ε. Κλίμακα αξιολόγησης ποσοτικών στόχων. 

1. Ο βαθμός είναι συνάρτηση του ποσοστού επίτευ¬ 
ξης των τεθέντων στόχων. Η κλίμακα αξιολόγησης της 
επίτευξης των ποσοτικών στόχων κυμαίνεται, από έναν 
(1) μέχρι πέντε (5) βαθμούς ως ακολούθως: 


Επιτευχθείς ποσοτικός 
στόχος 

Βαθμός αξιολόγησης 

Από 87,6% μέχρι 100% 

5 

Από 75,1% μέχρι 87,5% 

4 

Από 62,6% μέχρι 75,0% 

3 

Από 50,0% μέχρι 62,5% 

2 

Από 49,9% και κάτω 

1 


Σε περίπτωση που από πρόθεση καταχωρούνται 
αναληθή ή ανακριβή δεδομένα επίτευξης στόχων ή σε 
περίπτωση αναιτιολόγητης άρνησης καταχώρισης των 
στοιχείων σε αυτές, οι εμπλεκόμενοι απαλλάσσονται 
των θέσεων ευθύνης και διώκονται πειθαρχικά. Η ακρί¬ 
βεια των στοιχείων θα ελέγχεται δειγματοληπτικά. 

ΣΤ. Κλίμακα αξιολόγησης ποιοτικών στόχων. 

Η κλίμακα αξιολόγησης της επίτευξης των ποιοτικών στό¬ 
χων κυμαίνεται από πέντε (5) μέχρι έναν (1) βαθμό, ως εξής: 

Με τον βαθμό πέντε (5) αξιολογούνται οι άριστοι, με 
βαθμό τέσσερα (4) αξιολογούνται οι πολύ καλοί υπάλ¬ 
ληλοι, με βαθμό τρία (3) οι καλοί οι οποίοι υπό κάποιες 
προϋποθέσεις ανταποκρίνονται στις απαιτήσεις των 
εργασιών, με βαθμό δύο (2) οι υπάλληλοι με σοβαρές 
ελλείψεις και με έναν βαθμό (1) οι υπάλληλοι οι οποίοι 
δεν ανταποκρίνονται στα καθήκοντα τους. Ο συνολικός 
βαθμός ποιοτικής αξιολόγησης αποτυπώνεται στο πη¬ 
λίκο που προκύπτει από τη διαίρεση του αθροίσματος 
της βαθμολογίας των επτά επιμέρους κατηγοριών με 
τον αριθμό των κατηγοριών για κάθε έναν από τους 


αξιολογητές και από τη διαίρεση του αθροίσματος της 
βαθμολογίας των επιμέρους βαθμολογιών του κάθε 
βαθμολογητή με τον αριθμό των βαθμολογητών. 

Η. Κλίμακα αξιολόγησης εξαιρετικών επιδόσεων 

Η επίτευξη εξαιρετικών επιδόσεων αξιολογείται και 
βαθμολογείται ετησίως, κατόπιν γραπτής αιτιολόγησης. 

Η κλίμακα αξιολόγησης των εξαιρετικών επιδόσεων 
μπορεί να είναι οποιαδήποτε υποδιαίρεση της μονάδας, 
κατά την κρίση των αξιολογητών, για κάθε κατηγορία 
ξεχωριστά. Η βαθμολογία αποτυπώνεται στο πηλίκο 
που προκύπτει από τη διαίρεση του αθροίσματος της 
βαθμολογίας των τεσσάρων επιμέρους κατηγοριών, με 
τον αριθμό των κατηγοριών για κάθε έναν από τους 
αξιολογητές και από τη διαίρεση του αθροίσματος της 
βαθμολογίας των επιμέρους βαθμολογιών του κάθε 
βαθμολογητή με τον αριθμό των αξιολογητών.. 

Θ. Συνολική Αξιολόγηση. 

- Για κάθε τρίμηνο αξιολόγησης του κάθε υπαλλή¬ 
λου, ο βαθμός προκύπτει ως πηλίκο της διαίρεσης του 
αθροίσματος του μέσου όρου της βαθμολογίας των 
ποσοτικών κριτηρίων και του μέσου όρου της βαθμολο¬ 
γίας των ποιοτικών κριτηρίων, δια του αριθμού δύο (2). 

- Η ετήσια βαθμολογία του κάθε υπαλλήλου προκύ¬ 
πτει ως πηλίκο της διαίρεσης του αθροίσματος του ετή¬ 
σιου μέσου όρου βαθμολογίας των ποσοτικών κριτηρίων 
και του ετήσιου μέσου όρου των ποιοτικών κριτηρίων, 
δια του αριθμού δύο (2). 

- Ο τυχόν βαθμός εξαιρετικών επιδόσεων, δεν προστί¬ 
θεται ούτε και επαυξάνει την ετήσια βαθμολογία. Υπολο¬ 
γίζεται ως το πηλίκο της διαίρεσης του αθροίσματος της 
βαθμολογίας των κατηγοριών εξαιρετικών επιδόσεων και 
απεικονίζεται παράλληλα με την «ετήσια βαθμολογία», 
ως «ετήσιος βαθμός εξαιρετικών επιδόσεων». 

III. Μεταβατικές και λοιπές διατάξεις 

1. Η αξιολόγηση των Προϊστάμενων Οργανικής Μονά¬ 
δας επιπέδου Διεύθυνσης, Υποδιεύθυνσης ή Τμήματος 
των οποίων η θητεία έχει λήξει, θα γίνει με βάση τους 
ποσοτικούς και μόνο στόχους που τους είχαν τεθεί για 
το έτος 2012. 

2. Η υπ' αριθμ. 719/28.2.2013 απόφαση (ΦΕΚ 253 
Β713.02.2013) παύει να ισχύει από τη δημοσίευση της 
παρούσας. 

3. Η απόφαση αυτή ισχύει από τη δημοσίευση της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Οκτωβρίου 2013 

Ο ΥΦΥΠΟΥΡΓΟΣ 

ΓΕΩΡΓΙΟΣ ΜΑΥΡΑΓΑΝΗΣ 
-♦- 

Αριθμ. 2/89454/ΓΔΔΕ (2) 

Σύσταση - Συγκρότηση Ελεγκτικών Κλιμακίων για τον 
έλεγχο τήρησης του Μητρώου Δεσμεύσεων σε Φο¬ 
ρείς Γ ενικής Κυβέρνησης 

Ο ΑΝΑΠΛΗΡΩΤΗΣ ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) των άρθρων 2 παρ. 9, 3 παρ. 16, του ν. 2362/1995 
«Περί Δημοσίου Λογιστικού, ελέγχου των δαπανών του 
Κράτους και άλλες διατάξεις» (Α 247), όπως αντικατα- 

στάθηκαν με τα άρθρα 3 και 4 του ν. 3871/2010 (Α 141) 
αντίστοιχα, καθώς και τις διατάξεις των άρθρων 3Β παρ. 
2 περ. (α) και (ε) και 22Α του ίδιου νόμου, που προστέ¬ 
θηκαν με τα άρθρα 5 και 23, επίσης του ν. 3871/2010, 
αντίστοιχα. 

β) του ν. 3845/2010 «Μέτρα για την εφαρμογή του 
μηχανισμού στήριξης της ελληνικής οικονομίας από τα 
κράτη - μέλη της Ζώνης του ευρώ και το Διεθνές Νο¬ 
μισματικό Ταμείο» (Α 65). 

γ) του άρθρου 13 παρ. 25 του ν. 2601/1998 «Ιδιωτικές 
επενδύσεις κλπ.» (Α 81). 

δ) του άρθρου 90 του Κώδικα, ο οποίος κυρώθηκε 
με το άρθρο πρώτο του π.δ. 63/2005 «Κωδικοποίηση 
της νομοθεσίας για την Κυβέρνηση και τα κυβερνητικά 
όργανα» (Α 98). 

ε) του π.δ. 113/2010 «Ανάληψη υποχρεώσεων από τους 
Διατάκτες» (Α' 194) 

2. Το αριθ. 578/19-9-2013 έγγραφο της Γενικής Γραμ- 
ματέως Δημοσιονομικής Πολιτικής. 

3. Την αριθ. Υ48/9-7-2012 (Β' 2105) απόφαση του Πρω¬ 
θυπουργού «καθορισμός αρμοδιοτήτων του Αναπληρω¬ 
τή Υπουργού Οικονομικών X. Σταϊκούρα». 

4. Την υφιστάμενη ανάγκη για ελέγχους σε φορείς 
της Γ ενικής Κυβέρνησης όσον αφορά: 

α) τη συνεπή τήρηση του Μητρώου Δεσμεύσεων (ΜΔ.) 

β) την εξακρίβωση της ορθότητας των ποσών των 
ληξιπρόθεσμων υποχρεώσεων που υποβάλλονται στο 
Γ.Λ.Κ. μέσω των μηνιαίων δελτίων και εκείνων που προ¬ 
κύπτουν από το Μ.Δ. 

γ) τη διαπίστωση σώρευσης νέων ληξιπρόθεσμων 
υποχρεώσεων και τους λόγους που τις δημιουργούν. 

5. Το γεγονός ότι από τις διατάξεις της απόφασης αυ¬ 
τής προκαλείται δαπάνη ύψους δύο χιλιάδων εξακοσίων 
ευρώ (2.600,00) σε βάρος του Κρατικού Προϋπολογισμού 
οικονομικού έτους 2013, η οποία θα αντιμετωπισθεί από 
τις εγγεγραμμένες πιστώσεις του Ειδικού Φορέα 23-140 
ΚΑΕ 0711. 

6. Την απόφαση ανάληψης υποχρέωσης με αρ. πρωτ. 
2/87977/27-09-2013 

Α.Δ.Α: ΒΛ9ΑΗ-Χ3Σ ποσού 2.600,00 ευρώ, αποφασίζουμε 

Συνιστούμε κλιμάκια ελέγχου για τη διενέργεια, ελέγ¬ 
χου στις οικονομικές υπηρεσίες των κατωτέρω φορέων 
της Γ ενικής Κυβέρνησης, ως ακολούθως: 


Α/Α 

ΦΟΡΕΑΣ 

1 

ΔΗΜΟΣ ΑΙΓΙΝΑΣ (ΑΤΤΙΚΗΣ) 

2 

ΠΕΡΙΦΕΡΕΙΑ ΔΥΤΙΚΗΣ ΕΛΛΑΔΑΣ 

3 

ΔΗΜΟΣ ΑΝΔΡΑΒΙΔΑΣ-ΚΥΛΛΗΝΗΣ 

4 

ΠΕΡΙΦΕΡΕΙΑ ΠΕΛΟΠΟΝΝΗΣΟΥ 

5 

ΠΕΡΙΦΕΡΕΙΑ ΣΤΕΡΕΑΣ ΕΛΛΑΔΑΣ 

6 

ΔΗΜΟΣ ΑΝΔΡΟΥ 

7 

ΔΗΜΟΣ ΦΥΛΗΣ 


2. Τα εν λόγω Κλιμάκια συγκροτούνται από δύο (2) 
υπαλλήλους, εκ των οποίων ο ένας ορίζεται ως συ¬ 
ντονιστής. Οι υπάλληλοι που μετέχουν στα κλιμάκια 
ορίζονται εγγράφως από τους προϊσταμένους των 
Δ/νσεων Ελέγχων της Γ.Δ.Δ.Ε. 


3. Το έργο των ελεγκτικών κλιμακίων συνίσταται 
στους λόγους: 

α) της συνεπούς τήρησης του Μητρώου Δεσμεύσεων 
(Μ.Δ.) 

β) της εξακρίβωσης της ορθότητας των ποσών των 
ληξιπρόθεσμων υποχρεώσεων που υποβάλλονται στο 
Γ.Λ.Κ. μέσω των μηνιαίων δελτίων και εκείνων που προ¬ 
κύπτουν από το Μ.Δ. και 

γ) της διαπίστωσης σώρευσης νέων ληξιπρόθεσμων 
υποχρεώσεων και των λόγων που τις δημιουργούν. 

4. Ο έλεγχος θα διεξαχθεί στην έδρα του ελεγχόμε¬ 
νου φορέα. 

5. Μετά το πέρας του ελέγχου συντάσσεταΓΕκθεση 
Αποτελεσμάτων Ελέγχου, η οποία υποβάλλεται τόσο σε 
φυσική μορφή όσο και σε ηλεκτρονική, στις ηλεκτρο¬ 
νικές διευθύνσεις (ρ.θυ5ΐ3ΐΝου@9ΐΙ<.ς)ΐ', θ.ΐΌζου@ς)ΙΙ<. 9 ΐ·) 
των Διευθύνσεων Ελέγχων, οι οποίες τις κοινοποιούν 
στον ελεγχόμενο Φορέα, στο Γ ραφείο του Αναπληρωτή 
Υπουργού Οικονομικών, στο Γ ραφείο Γ ενικής Γ ραμματέ- 
ως Δημοσιονομικής Πολιτικής, στη Διεύθυνση Υποστήρι¬ 
ξης και Επικοινωνίας της Γ ενικής Διεύθυνσης Δημ/κών 
Ελέγχων, στη Δ/νση Προϋπολογισμού Γενικής Κυβέρ¬ 
νησης, στη Δ/νση Προγραμματισμού, Δημοσιονομικών 
Στοιχείων και Μεθοδολογίας και στον Γ ενικό Διευθυντή 
Οικονομικών Υπηρεσιών του εποπτεύοντος Υπουργείου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Οκτωβρίου 2013 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΧΡΗΣΤΟΣ ΣΤΑΪΚΟΥΡΑΣ 
-♦- 

Αριθμ. 139916/Β2 (3) 

Καθιέρωση με αμοιβή υπερωριακής, νυκτερινής και εξαι¬ 
ρέσιμων ημερών εργασίας του προσωπικού ιδιωτι¬ 
κού δικαίου του Αιγινητείου Νοσοκομείου, για το Α' 
εξάμηνο του έτους 2014. 

Ο ΥΠΟΥΡΓΟΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 9 και 308-312 του Ν. 5343/ 
1932 (ΦΕΚ 86Α') «Περί Οργανισμού του Παν/μιου Αθη¬ 
νών», των άρθρων 22 και 45 παρ. 8 και 9 του Ν. 1268/82 
(ΦΕΚ 87Α') «Για τη δομή και λειτουργία των Ανώτατων 
Εκπαιδευτικών Ιδρυμάτων», του άρθρου 13 παρ. 3 περιπ. 
Β' του Ν. 2817/2000 (ΦΕΚ 78Α') «Εκπαίδευση των ατόμων 
με ειδικές εκπαιδευτικές ανάγκες και άλλες διατάξεις» 
και του Π.Δ. 423/91 (ΦΕΚ 154Α') «Οργανισμός των Πανε¬ 
πιστημιακών Νοσοκομείων, Αιγινητείου και Αρεταίειου». 

2. Τις διατάξεις του άρθρου 20 του Ν. 4024/2011 (ΦΕΚ 
226/τ.Α'/27-10-2011), όπως τροποποιήθηκε με τις διατάξεις 
του άρθρου 45 του Ν. 4071/2012 (ΦΕΚ 85/11-4-2012 τ.Α'). 

3. Τις υπ' αριθμ/.Υ4δ/Γ.Π.οικ.127724/21-11-2011 (ΑΔΑ: 
45Ψ9Θ-ΗΜΑ), Υ4δ/Γ.Π.οικ.110076/10-10-2011 (ΦΕΚ 2466/ 
4-11-2011, τ.Β'), Υ4δ/Γ.Π.οικ.39080/6-4-2011 (ΦΕΚ 538/ 
6-4-2011, τ.Β'), Υ4δ/Γ.Π.οικ./3-3-2011 (ΦΕΚ 349/4-3-2011, 
τ.Β') και Υ4δ/Γ.Π.οικ.53080/23-5-2005 (ΦΕΚ 470/1-6-2005, 
τ.Β') Αποφάσεις του Υπουργού Υγείας και Κοινωνικής 
Αλληλεγγύης. 

4. Την αριθμ. 2/72757/0022/31-12-2003 εγκύκλιο του Γ ε¬ 
νικού Λογιστηρίου του Κράτους «Περί παροχής οδηγιών 
για την εφαρμογή των διατάξεων του Ν. 3205/2003». 

5. Τις διατάξεις του άρθρου 60 του Π.Δ. 410/88 «Κώδι¬ 
κας προσωπικού με σύμβαση εργασίας ιδιωτικού δικαίου 
του Δημοσίου των Ο.Τ.Α. και των λοιπών ΝΠΔΔ» (ΦΕΚ 
191/τ.Α./30-8-88). 

6. Την αριθμ. 2/7093/0022/5.2.2004 Κ.Υ.Α. «Επέκταση 
των διατάξεων του Ν. 3205/2003 στο προσωπικό με σχέ¬ 
ση εργασίας ιδιωτικού δικαίου που απασχολείται στο 
Δημόσιο, Ν.Π.Δ.Δ. και Ο.Τ.Α.» (ΦΕΚ 215/05.02.2004 τ.Β'), με 
την οποία οι ρυθμίσεις του άρθρου 16 του ν. 3205/2003 
επεκτάθηκαν και στο προσωπικό με σχέση εργασίας 
ιδιωτικού δικαίου αορίστου και ορισμένου χρόνου που 
υπηρετεί στο Δημόσιο, ΝΠΔΔ και ΟΤΑ. 

7. Την αριθμ. 2/16606/0022/24-04-2009 εγκύκλιο του 
Γενικού Λογιστηρίου του Κράτους σύμφωνα με την 
οποία «... η υπερωριακή εργασία του προσωπικού που 
εμπίπτει στο πεδίο εφαρμογής της αριθμ. 2/7093/0022/ 
05-02-2004 Κοινή Υπουργική Απόφαση, δηλαδή που αμεί¬ 
βεται βάσει των διατάξεων του Α' μέρους του Ν. 3205/ 
03, εγκρίνεται σύμφωνα με τις διατάξεις του άρθρου 
16 του νόμου αυτού, χωρίς παράλληλα να απαιτούνται 
οι προβλεπόμενες από την εργατική νομοθεσία απο¬ 
φάσεις των επιθεωρήσεων εργασίας ή του Ανώτατου 
Συμβουλίου Εργασίας. Η διαδικασία αυτή εφαρμόζεται 
και στις περιπτώσεις που οι διατάξεις του Α' μέρους 
του Ν. 3205/03 και ειδικότερα οι διατάξεις του άρθρου 
16 αυτού έχουν επεκταθεί με Συλλογικές Συμβάσεις 
εργασίας ή με άλλες Κοινές Υπουργικές Αποφάσεις.» 

8. Το γεγονός ότι το ανωτέρω προσωπικό υπάγεται 
στις διατάξεις των νόμων 3205/2003 και 4024/2011. 

9. Το από 20.04.2007 έγγραφο της Επιτροπής Εργα¬ 
σίας της Νομαρχίας Αθηνών, με το οποίο βεβαιώνεται 
ότι δεν απαιτείται παροχή ειδικής άδειας για την υπε- 
ρωριακή απασχόληση κατά τις Κυριακές και εξαιρέσι¬ 
μες ημέρες του ιατρικού και του υγειονομικού εν γένει 
προσωπικού των Νοσοκομείων, δεδομένου ότι σύμφωνα 
με το άρθρο 7 παρ. 1 περ. Γ του ΒΔ 748/1966 οι διατά¬ 
ξεις περί υποχρεωτικής ανάπαυσης κατά τις Κυριακές 
και ημέρες αργίας δεν εφαρμόζονται επί μισθωτών 
απασχολούμενων σε ιατρεία, κλινικές νοσοκομείων και 
υγειονομικά ιδρύματα εν γένει καθώς και επί ιατρών και 
υγειονομικών εν γένει υπαλλήλων. 

10. Τα αριθμ. 286/26-07-2013 και 287/26-07-2013 έγ¬ 
γραφα του Αιγινητείου Νοσοκομείου, από τα οποία 
προκύπτει ότι η υπερωριακή απασχόληση του προσω¬ 
πικού είναι απαραίτητη για την αντιμετώπιση εποχιακών, 
εκτάκτων και επειγουσών υπηρεσιακών αναγκών του ως 
άνω Νοσοκομείου. Συγκεκριμένα: α) υπάρχει έλλειψη 
προσωπικού λόγω συνταξιοδότησης μεγάλου αριθμού 
υπαλλήλων κατά το τελευταίο χρονικό διάστημα και 
επικείμενες συνταξιοδοτήσεις στο προσεχές μέλλον, 
με σχεδόν σίγουρη τη μη αντικατάσταση τους με νέους 
υπαλλήλους, λόγω των συνθηκών, β) υπάρχουν αυξη¬ 
μένες ανάγκες συλλογής, επεξεργασίας, ανάλυσης και 
ηλεκτρονικής καταχώρισης στοιχείων ποικίλων μορ¬ 
φών και τύπων, προκειμένου να καλυφθεί η αυξημένη 
τελευταία ζήτηση από διάφορες Υπηρεσίες καθώς και 
από τα αρμόδια Υπουργεία, γ) το Νοσοκομείο πρέπει 
να ανταποκριθεί στις νέες ανάγκες που δημιουργούνται 
από την εισαγωγή νέων διαδικασιών και λειτουργιών 
της Δημόσιας Διοίκησης, δ) υπάρχει ιδιαίτερα αυξημένη 
προσέλευση ασθενών κατά το τελευταίο χρονικό διά¬ 
στημα, στα Εξωτερικά και Ειδικά Ιατρεία του Νοσοκο¬ 
μείου, καθώς και στις αρμόδιες Διοικητικές Υπηρεσίες 


του για την διεκπεραίωση υποθέσεων των ασθενών και 
ε) λόγω της ιδιαίτερης φύσης του Νοσοκομείου. 

11. Τις διατάξεις του άρθρου 2 του Π.Δ. 118/2013 (ΦΕΚ 
152/τ.Α'/25-6-2013) «Τροποποίηση του π.δ. 85/2012 (Α' 
141) - Ίδρυση Υπουργείου Υποδομών, Μεταφορών και 
Δικτύων και Υπουργείου Πολιτισμού και Αθλητισμού και 
μετονομασία των Υπουργείων Ανάπτυξης, Ανταγωνιστι¬ 
κότητας, Υποδομών, Μεταφορών και Δικτύων και Παι¬ 
δείας και Θρησκευμάτων, Πολιτισμού και Αθλητισμού σε 
Υπουργείο Ανάπτυξης και Ανταγωνιστικότητας και σε 
Υπουργείο Παιδείας και Θρησκευμάτων αντιστοίχως». 

12. Τις διατάξεις του Π.Δ. 119/2013 (ΦΕΚ 153/τ.Α'/ 
25-6-2013) «Διορισμός Αντιπροέδρου της Κυβέρνησης, 
Υπουργών, Αναπληρωτών Υπουργών και Υφυπουργών». 

13. Το γεγονός ότι από την εφαρμογή της απόφασης 
αυτής προκαλείται δαπάνη σε βάρος του Προϋπολο¬ 
γισμού έτους 2014: α) ποσού είκοσι μία χιλιάδων δια- 
κοσίων πενήντα (21.250,00) Ευρώ, για κάλυψη δαπανών 
υπερωριακής εργασίας πέρα από τις ώρες της υπο¬ 
χρεωτικής απασχόλησης και μέχρι την 22η ώρα (ΚΑΕ 
0261) και β) ποσού επτά χιλιάδων πεντακοσίων (7.500,00) 
Ευρώ, για κάλυψη δαπανών υπερωριακής εργασίας με 
αμοιβή κατά τις Κυριακές και εξαιρέσιμες ημέρες ή 
κατά τις νυκτερινές ώρες (ΚΑΕ 0263), για τα οποία έχει 
εγγράφει σχετική πίστωση στους ως άνω ΚΑΕ, για το 
έτος 2014, αποφασίζουμε: 

Εγκρίνουμε για το χρονικό διάστημα από 01-01-2014 
έως 30-06-2014: 

Α) Την υπερωριακή απασχόληση σε δέκα επτά (17) 
υπαλλήλους με σχέση εργασίας ιδιωτικού δικαίου αο¬ 
ρίστου χρόνου του Αιγινητείου Νοσοκομείου, πέρα από 
τις ώρες της υποχρεωτικής απασχόλησης και μέχρι 
την 22η ώρα εκτός Σαββάτου και Κυριακής (ΚΑΕ 0261), 
μέσα στα όρια των πιστώσεων του προϋπολογισμού 
έτους 2014 και μέχρι είκοσι (20) ώρες μηνιαίως για κάθε 
υπάλληλο, ως ακολούθως: 

• σε τέσσερις (4) υπαλλήλους κατηγορίας ΠΕ 

• σε επτά (7) υπαλλήλους κατηγορίας ΤΕ 

• σε δύο (2) υπαλλήλους κατηγορίας ΔΕ και 

• σε τέσσερις (4) υπαλλήλους κατηγορίας ΥΕ 

Η ως άνω υπερωριακή εργασία δεν δύναται να ξεπε- 
ράσει τις είκοσι (20) ώρες μηνιαίως για κάθε υπάλληλο. 

Β) Την υπερωριακή απασχόληση σε δέκα πέντε (15) 
υπαλλήλους του Αιγινητείου Νοσοκομείου, με σχέση 
εργασίας ιδιωτικού δικαίου ορισμένου χρόνου, που ερ¬ 
γάζονται προς συμπλήρωση της υποχρεωτικής εβδομα¬ 
διαίας εργασίας κατά τις αργίες και εξαιρέσιμες ημέρες 
ή κατά τις νυκτερινές ώρες (ΚΑΕ 0263), ως ακολούθως: 


ΚΑΤΗΓΟΡΙΑ Προ¬ 
σωπικό Ιδιωτικού 
Δικαίου Ορισμέ¬ 
νου Χρόνου 

ΑΡΙΘΜ. 

ΥΠΑΛΛΗ¬ 

ΛΩΝ 

ΩΡΕΣ 
ΑΡΓΙΩΝ 
ΑΝΑ ΜΗΝΑ 

ΩΡΕΣ 
ΝΥΧΤΕΡ. 
ΑΝΑ ΜΗΝΑ 

1) Νοσηλευτικό 
Προσωπικό 

10 

160 

240 

2) Τεχνικό 
Προσωπικό 

5 

40 

80 

ΣΥΝΟΛΟ 

15 

200 

320 


Επισημαίνεται ότι η έγκριση της ως άνω υπερωριακής 
απασχόλησης στους υπαλλήλους με σχέση εργασίας 

ιδιωτικού δικαίου ορισμένου χρόνου ισχύει μέχρι τη λήξη 
της σύμβασης του καθενός. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 1 Οκτωβρίου 2013 

Ο ΥΠΟΥΡΓΟΣ 

ΚΩΝΣΤΑΝΤΙΝΟΣ ΑΡΒΑΝΙΤΟΠΟΥΛΟΣ 
-♦- 

Αριθμ. Φ. 22.2/39077/2013 (4) 

Αυτοδίκαιη κατάργηση μίας προσωποπαγούς θέσης 
προσωπικού με σχέση εργασίας Ιδιωτικού δικαίου 
αορίστου χρόνου της Ανεξάρτητης Αρχής «Συνήγο¬ 
ρος του Πολίτη», λόγω λύσης της σχέσης εργασί¬ 
ας του. 

Ο ΣΥΝΗΓΟΡΟΣ ΤΟΥ ΠΟΛΙΤΗ 

Έχοντας υπόψη: 

1. Τις διατάξεις: 

α) Του Ν. 2477/1997 (ΦΕΚ 59/τ.Α'/18-04-1997) «Συνή¬ 
γορος του Πολίτη και Σώμα Επιθεωρητών Ελεγκτών 
Δημόσιας Διοίκησης». 

β) Του άρθρου 8 του Ν. 2623/1998 (ΦΕΚ 139/τ.Α'/ 
25-06-1998) «Ανασύνταξη των εκλογικών καταλόγων, 
οργάνωση και άσκηση του εκλογικού δικαιώματος των 
ετεροδημοτών, εκσυγχρονισμός της εκλογικής διαδικα¬ 
σίας και άλλες διατάξεις». 

γ) Του Ν. 3051/2002 ( ΦΕΚ 220/τ.Α'/20-09-2002) «Συ¬ 
νταγματικά κατοχυρωμένες ανεξάρτητες αρχές, τροπο¬ 
ποίηση και συμπλήρωση του συστήματος προσλήψεων 
στο δημόσιο τομέα και συναφείς ρυθμίσεις», όπως τρο¬ 
ποποιήθηκε και ισχύει. 

δ) Του Ν. 3094/2003 (ΦΕΚ 10/τ.Α722-01-2003) «Συνή¬ 
γορος του Πολίτη και άλλες διατάξεις», όπως τροπο¬ 
ποιήθηκε και ισχύει. 

ε) Του Ν.4024/2011 (ΦΕΚ 226/τ.Α727-10-2011) «Συντα- 
ξιοδοτικές ρυθμίσεις, ενιαίο μισθολόγιο - βαθμολόγιο, 
εργασιακή εφεδρεία και άλλες διατάξεις εφαρμογής 
του μεσοπρόθεσμου πλαισίου δημοσιονομικής στρα¬ 
τηγικής 2012-2015», όπως ισχύει. 

στ) Των υποπαραγράφων Ζ.4, Ζ.2, και Ζ.1 της παρ. 
Ζ του άρθρου πρώτου του Ν. 4093/2012 (ΦΕΚ 222/ 
τ.Α'/12-11-2012) «Εγκριση Μεσοπρόθεσμου Πλαισίου Δη¬ 
μοσιονομικής Στρατηγικής 2013-2016 - Επείγοντα Μέτρα 
Εφαρμογής του ν. 4046/2012 και το Μεσοπρόθεσμου 
Πλαισίου Δημοσιονομικής Στρατηγικής 2013- 2016» και 
ιδίως της παρ. 1 της υποπαραγράφου Ζ1. 

ζ) Των άρθρων 46 και 54 του Π.Δ. 410/88 (ΦΕΚ 191/ 
τ.Α'/30-08-1988) «Κώδικας προσωπικού με σύμβαση ερ¬ 
γασίας ιδιωτικού δικαίου του Δημοσίου, των ΟΤΑ και 
των λοιπών ΝΠΔΔ». 

η) Του Π.Δ. 273/1999 (ΦΕΚ 229/τ.Α73-11-1999) «Κανο¬ 
νισμός λειτουργίας του Συνηγόρου του Πολίτη», όπως 
τροποποιήθηκε και ισχύει. 

2α. Τη με αριθμ. πρωτ.: ΔΙΠIΔ/Β.1.1/24/οικ.15257/ 
28-05-2013 (ΦΕΚ 598/τ.Γ/14-06-2013) απόφαση του 
Υπουργού Διοικητικής Μεταρρύθμισης και Ηλεκτρονικής 
Διακυβέρνησης, που εκδόθηκε σύμφωνα με τις διατά¬ 
ξεις των υποπαραγράφων Ζ.4, Ζ.2, και Ζ.1 της παρ. Ζ 
του άρθρου πρώτου του ν. 4093/2012 και με την οποία 


μετατάσσεται, μεταξύ άλλων, η Μπαμπαλιούτα Σοφία 
του Παναγιώτη, υπάλληλος με σχέση εργασίας ιδιωτικού 
δικαίου αορίστου χρόνου του Υπουργείου Διοικητικής 
Μεταρρύθμισης και Ηλεκτρονικής Διακυβέρνησης στην 
Ανεξάρτητη Αρχή «Συνήγορος του Πολίτη», σε συνιστώ- 
μενη προσωποπαγή θέση κατηγορίας ΔΕ ειδικότητας 
Διοικητικών Γραμματέων με την ίδια εργασιακή σχέση, 
εκπαιδευτική βαθμίδα και με τον ίδιο βαθμό και μι- 
σθολογικό κλιμάκιο που κατέχει, κατά την ημέρα της 
δημοσίευσης του ν. 4093/2012. 

β. Το γεγονός ότι, όπως προκύπτει από την υπό 
στοιχείο 2α απόφαση, η ως άνω συνιστώμενη προσω¬ 
ποπαγής θέση καταργείται, αυτοδίκαια, με την κατά 
οιονδήποτε τρόπο αποχώρηση από την Υπηρεσία της 
υπαλλήλου που την κατέχει, καθώς και ότι η μεταφορά 
της εν λόγω υπαλλήλου έγινε με παράλληλη δέσμευση 
κενής οργανικής θέσης τακτικού προσωπικού, η οποία 
δεν πληρούται για όσο χρόνο υφίσταται η προσωπο¬ 
παγής θέση, ενώ σε περίπτωση που δεν υπήρχε κενή 
οργανική θέση με δέσμευση ισάριθμης θέσης που θα 
κενωθεί εφεξής. 

γ. Τη με αριθ. πρωτ.: Φ.30.1/24842/21-06-2013 βεβαίωση 
ανάληψης υπηρεσίας, από την οποία προκύπτει ότι η ως 
άνω υπάλληλος παρουσιάστηκε και ανέλαβε υπηρεσία 
στην Αρχή την 21η Ιουνίου 2013. 

3. Τη με αριθμ. πρωτ.: Φ.22.2/35751/11-09-2013 (ΦΕΚ 
1082/τ.Γ/25-09-2013 - ΑΔΑ: ΒΛ9ΑΙΜ0-1Α3) απόφαση του 
Συνηγόρου του Πολίτη, με την οποία λύθηκε η σύμβα¬ 
ση εργασίας ιδιωτικού δικαίου αορίστου χρόνου της 
ως άνω υπαλλήλου βαθμού Β' και Μ.Κ. 2ου της κατη¬ 
γορίας ΔΕ, ειδικότητας Διοικητικών Γραμματέων, που 
υπηρετούσε σε συνιστώμενη προσωποπαγή θέση στη 
Διεύθυνση Γραμματείας της Ανεξάρτητης Αρχής «Συνή¬ 
γορος του Πολίτη», κατόπιν της από 4ης Σεπτεμβρίου 
2013 έγγραφης δήλωσης καταγγελίας αυτής. (Αριθ. βεβ. 
διαγραφής από το Μητρώο Ανθρωπίνου Δυναμικού του 
Ελληνικού Δημοσίου 4217452095/05-09-2013). 

ΔΙΑΠΙΣΤΩΝΟΥΜΕ 

Α) Την από 04-09-2013 αυτοδίκαιη κατάργηση μίας 
(1) προσωποπαγούς θέσης προσωπικού, με σχέση ερ¬ 
γασίας ιδιωτικού δικαίου αορίστου χρόνου, ειδικότη¬ 
τας Διοικητικών Γραμματέων της κατηγορίας ΔΕ του 
Τμήματος Γραμματειακής Υποστήριξης της Διεύθυνσης 
Γ ραμματείας της Ανεξάρτητης Αρχής «Συνήγορος του 
Πολίτη». 

Β) Την από 04-09-2013 αποδέσμευση μίας (1) κενής 
οργανικής θέσης τακτικού προσωπικού της Ανεξάρτητη 
Αρχή «Συνήγορος του Πολίτη». 

Η πράξη αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Οκτωβρίου 2013 
Ο Συνήγορος του Πολίτη 
ΚΑΛΛΙΟΠΗ ΣΠΑΝΟΥ 

Αριθ. 7277 (5) 

Τροποποίηση συστατικής πράξης της Επιχείρησης Δή¬ 
μου Κατερίνης με την επωνυμία «Δημοτική Κοινω¬ 
φελής Επιχείρηση Δήμου Κατερίνης» (ΦΕΚ 816/Β/ 
10-05-2011) 

Ο ΓΕΝΙΚΟΣ ΓΡΑΜΜΑΤΕΑΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις των άρθρων 6, 103, 109, 225, 238 και 
280 του Ν. 3852/2010 (ΦΕΚ 87/Α77-6-2010) «Νέα Αρχι¬ 
τεκτονική της Αυτοδιοίκησης και της Αποκεντρωμένης 
Διοίκησης- Πρόγραμμα Καλλικράτης». 

2. Τις διατάξεις του άρθρου 254 του Ν. 3463/06 (ΦΕΚ114/ 
Α'/2006) «Κύρωση του Κώδικα Δήμων και Κοινοτήτων». 

3. Τις διατάξεις του άρθρου 16 του Ν. 4147/2013, σύμ¬ 
φωνα με τις οποίες αποφάσεις που αφορούν στη σύστα¬ 
ση, τροποποίηση, συγχώνευση, λύση ή κατάργηση δημο¬ 
τικών κοινωφελών επιχειρήσεων και δημοτικών νομικών 
προσώπων δημοσίου δικαίου λαμβάνονται σύμφωνα με 
τα άρθρα 226-270 του Κώδικα Δήμων και Κοινοτήτων 
(ν. 3463/ 2006). Οι αποφάσεις του Δημοτικού Συμβου¬ 
λίου εγκρίνονται με πράξη του Γενικού Γραμματέα της 
Αποκεντρωμένης Διοίκησης, η οποία δημοσιεύεται στην 
Εφημερίδα της Κυβερνήσεως. 

4. Τις διατάξεις του Π.Δ. 142/2010 (ΦΕΚ 235/ τεύχος Α7 
27-12-2010) Οργανισμός της Αποκεντρωμένης Διοίκησης 
Μακεδονίας-θράκης 

5. Την αριθμ. 98/2011 απόφαση του Δημοτικού Συμβου¬ 
λίου (ΦΕΚ 816/Β'/10-05-2011) με την οποία συστήθηκε 
η Επιχείρηση του Δήμου Κατερίνης με την επωνυμία 
«Δημοτική Κοινωφελής Επιχείρηση Δήμου Κατερίνης» 
(ΦΕΚ 816/Β/10-05-2011) 

6. Την αριθ. 321/2013 απόφαση του Δημοτικού Συμ¬ 
βουλίου Κατερίνης που αναφέρεται στην τροποποίη¬ 
ση της συστατικής πράξης της ανωτέρω επιχείρησης, 
αποφασίζουμε: 

Τροποποιούμε την συστατική πράξη της Δημοτική 
Κοινωφελούς Επιχείρηση Δήμου Κατερίνης (ΦΕΚ 816/ 
Β'/10-05-2011), ως προς το κεφάλαιο, και συγκεκριμένα: 

«Το κεφάλαιο της επιχείρησης είναι το άθροισμα του 
κεφαλαίου των συγχωνευμένων επιχειρήσεων όπως 
αυτό προσδιορίζεται στις συστατικές πράξεις τους και 
τις τυχόν τροποποιήσεις αυτών, δηλαδή ορίζεται σε 
3.680.165,90 ευρώ όπως προκύπτει από το άθροισμα: 

α. του κεφαλαίου ύψους 100.000,00 ευρώ από την «Δη¬ 
μοτική Κοινωφελή Επιχείρηση Δήμου Ελαφίνας» (ΦΕΚ 
440/Β/14.03.2008), 

β. του κεφαλαίου ύψους 55.869,41 ευρώ που προκύπτει 
από το αρχικό κεφάλαιο 2.000.000 δρχ. (5.869,41 ευρώ) 
(ΦΕΚ 1912/Β/25.10.1999) και από την αύξηση του κεφαλαί¬ 
ου κατά 50.000,00 κατά την μετατροπή σε κοινωφελή 
επιχείρηση από τη «Δημοτική Κοινωφελή Επιχείρηση 
Δήμου Πιερίων» (ΦΕΚ 2155/Β/17.10.2008), 

γ. του κεφαλαίου ύψους 146.300,00 ευρώ που προ¬ 
κύπτει από το αρχικό κεφάλαιο 96.300,00 ευρώ (ΦΕΚ 
943/Β/09.07.2003) και από την αύξηση κεφαλαίου κατά 


50.000,00 ευρώ κατά την μετατροπή σε κοινωφελή επι¬ 
χείρηση από τη «Δημοτική Κοινωφελή Επιχείρηση Δήμου 
Πέτρας» (ΦΕΚ 1713/Β/26.08.20 08), 
δ. του κεφαλαίου ύψους 190.869,41 ευρώ που προκύ¬ 
πτει από αρχικό κεφάλαιο 2.000.000 δρχ. (5.869,41 ευρώ) 
(ΦΕΚ 1563/Β/22.12.2000), από την αύξηση του κεφαλαίου 
κατά 55.000,00 ευρώ (ΦΕΚ 1356/Β/03.09.2004) και από 
την αύξηση του κεφαλαίου κατά 130.000,00 ευρώ κατά 
την μετατροπή σε κοινωφελή επιχείρηση από τη «Δη¬ 
μοτική Κοινωφελή Επιχείρηση Δήμου Κορινού» (ΦΕΚ 
2587/Β/31.12.20 09), 

ε. του κεφαλαίου ύψους 674.347,00 ευρώ που προ¬ 
κύπτει από αρχικό κεφάλαιο 10.000.000 δρχ (29.347,00 
ευρώ) (ΦΕΚ 767/Β/28.8.1996), από αύξηση κεφαλαίου 
445.000,00 ευρώ (ΦΕΚ 146 Β 06.02.2007) και από αύξηση 
κεφαλαίου κατά 200.000,00 ευρώ κατά την μετατροπή 
σε κοινωφελή από τη «Δημοτική Κοινωφελή Επιχείρηση 
Δήμου Παραλίας» (ΦΕΚ 33/Β/14.01.2009), 
στ. του κεφαλαίου ύψους 2.512.780,08 ευρώ που προκύ¬ 
πτει από αρχικό κεφάλαιο 2.417.780,08 ευρώ από διάσπα¬ 
ση Δημοτικής Αγοράς Κατερίνης και αύξηση κεφαλαίου 
95.000,00 ευρώ (ΦΕΚ 2261/Β/31.12.2010) από τη «Δημοτική 
Κοινωφελή Επιχείρηση Δήμου Κατερίνης». 

Από την απόφαση αυτή δεν προκαλείται δαπάνη εις 
βάρος του προϋπολογισμού του Δήμου Κατερίνης. 

Κατά τα λοιπά ισχύει η αριθ. αριθμ. 98/2011 απόφαση 
του Δημοτικού Συμβουλίου (ΦΕΚ 816/Β'/10-05-2011) με 
την οποία συστήθηκε η Επιχείρηση του Δήμου Κατερί¬ 
νης με την επωνυμία «Δημοτική Κοινωφελής Επιχείρηση 
Δήμου Κατερίνης (ΦΕΚ 816/Β/10-05-2011). 

Η απόφαση μας αυτή να δημοσιευθεί στην Εφημερίδα 
της Κυβερνήσεως. 

Κατερίνη, 9 Σεπτεμβρίου 2013 
Ο Γενικός Γραμματέας Αποκεντρωμένης Διοίκησης 

ΑΘΑΝΑΣΙΟΣ ΚΑΡΟΥΝΤΖΟΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 6 ) 

Στην υπ’ αριθμ. Κ20864/13256/20.7.2012 απόφαση του 
Γ ενικού Γ ραμματέα Αποκεντρωμένης Διοίκησης Πελο- 
ποννήσου, Δυτικής Ελλάδας και Ιονίου που δημοσιεύ- 
θηκε στο ΦΕΚ 2723/Β'/9·10.2012, στη σελίδα 42399, στον 
αριθμό της απόφασης γίνεται η πιο κάτω διόρθωση: 
Από το εσφαλμένο: «Κ20884/13256/20-07-2012», 
στο ορθό: «Κ20864/13256/20-07-2012». 

(Από το Εθνικό Τυπογραφείο) 

-♦- 

(7) 

Στην υπ’ αριθμ. Φ.2073/2013/0002713/13.6.2013 απόφα¬ 
ση του Γ ενικού Γ ραμματέα Αποκεντρωμένης Διοίκησης 
Ηπείρου - Δυτικής Μακεδονίας, που δημοσιεύθηκε στο 
ΦΕΚ 1588/Β'/21.6.2013, στην σελίδα 23420, γίνεται η πιο 
κάτω διόρθωση: 

Από τυο εσφαλμένο: «ΓΚΑΤΣΟ», 
στο ορθό: «ΓΚΑΤΖΟ». 

(Από το Εθνικό Τυπογραφείο) 

( 8 ) 

Στην υπ’ αριθμ. Φ. 5033/2013/0002254/22.7.2013 απόφα¬ 
ση του Γενικού Γραμματέα Αποκεντρωμένης Διοίκησης 
Ηπείρου - Δυτικής Μακεδονίας, που δημοσιεύθηκε στο 
ΦΕΚ 2025/Β'/24.8.2013, στην σελίδα 28574, γίνεται η πιο 
κάτω διόρθωση: 

Από το εσφαλμένο: «ΕΝΙΣΟΝ», 

στο ορθό: «ΕΝΤΙΣΟΝ». 

(Από το Εθνικό Τυπογραφείο) 

-*- 

(9) 

Στην υπ’ αριθμ. Κ32161/19163/11.10.2012 απόφαση του 
Γ ενικού Γ ραμματέα Αποκεντρωμένης Διοίκησης Πελο¬ 
πόννησου, Δυτικής Ελλάδας και Ιονίου που δημοσιεύ¬ 


θηκε στο ΦΕΚ 2402/Β'/26.9.2013, στη σελίδα 34172, στον 
αριθμό της απόφασης γίνεται η πιο κάτω διόρθωση: 
Από το εσφαλμένο: «Κ32181/19163/11.10.2012», 
στο ορθό: «Κ32161/19163/11.10.2012». 

(Από το Εθνικό Τυπογραφείο) 

-♦- 

( 10 ) 

Στην υπ’ αριθμ.. Φ.12097/2013/0002483/20.5.2013 απόφα¬ 
ση του Γ ενικού Γ ραμματέα Αποκεντρωμένης Διοίκησης 
Αττικής, που δημοσιεύθηκε στο ΦΕΚ 1468/Β'/18.6.2013, 
στην σελίδα 22155, γίνεται η πιο κάτω διόρθωση: 

Από το εσφαλμένο: «ΝΑΠΗ», 
στο ορθό: «ΝΑΣΤΗ». 

(Από το Εθνικό Τ υπογραφείο) 

